b'\n_START_ARTICLE_\nRefraktometer\n_START_PARAGRAPH_\nEt refraktometer (eng. refractometer) er et optisk m\xc3\xa5leapparat, som anvendes til at m\xc3\xa5le brydningsindekset p\xc3\xa5 forskellige v\xc3\xa6sker. Der findes forskellige typer refraktometre, hvoraf nogle er station\xc3\xa6re og andre h\xc3\xa5ndholdte. Nogle mekaniske og andre digitale. De arbejder dog alle ud fra samme princip om lysets brydningsindeks._NEWLINE_Med et refraktometer kan man m\xc3\xa5le sukkerindholdet i frugt og malt, vandindholdet i honning, frostv\xc3\xa6skes evne til at holde v\xc3\xa6sker frostfrie, massefylde i urin eller syreindholdet i et batteri. Ligeledes kan et refraktometer m\xc3\xa5le saltopl\xc3\xb8sninger i fx havvand og alkoholindholdet i klare spiritusser eller alkoholopl\xc3\xb8sningen i fx IPA sprit i jordvarmeanl\xc3\xa6g._NEWLINE_Alternativt kan mange af de ovenst\xc3\xa5ende m\xc3\xa5linger foretages med et hydrometer. Fordelen ved et refraktometer er dog, at man kun beh\xc3\xb8ver en ganske lille m\xc3\xa6ngde af den v\xc3\xa6ske, man \xc3\xb8nsker at m\xc3\xa5le, og at man kan m\xc3\xa5le p\xc3\xa5 meget tyktflydende sukkeropl\xc3\xb8sninger som fx honning.'